****

**Треска за усмивки 2024г.**

**Национален конкурс за „Най-усмихнат клас на България 2024 –**

**Бъди промяната, която искаш да видиш в света! „ организирано от Сдружение „УСМИВКА“ Бургас - стартира от 15.10.2024г. до 20.11.2024г. с подкрепата на Община Бургас**

**Тази велика мисъл е изказана от един от най-човечните и значими хора на земята - Махатма Ганди . Той е почитан по целия свят като една от най-вдъхновяващите фигури, променила хода на историята. През целия си живот в Южна Африка и Индия Ганди се бори за правата и достойнството на всеки човек, като непоколебимо насърчава ненасилието като инструмент за постигане на целите.**

По традиция всеки първи петък на октомври , преди да настъпи есента, се отбелязва Световният ден на усмивката.

Основател на Световния ден на усмивката, както и автор на популярното усмихнато жълто личице, е американският график Харви Бел, създал символа като част от рекламна кампания през 1963 година. Кой да знае, че този скромен, семеен човек и художник-график ще създаде символ на добра воля и щастие, признат по целия свят…

Още от първия Световен ден на усмивката, проведен през 1999 г., празникът продължава всяка година в родния град на „Смайли“ – както го наричат – Уорчестър, Масачузетс, САЩ, както и навсякъде по света. На сайта им [WSD – World Smile Day](https://www.worldsmileday.com/index.php) – може да прочетете още за различните социални дейности и инициативи, раздаващи усмивки.  
Днес усмихнатото лице е един от популярните емотикони не само в Интернет, но и навсякъде в нашия живот.

Според Бел това трябва да бъде денят „посветен на доброто настроение и добрите дела“ и да преминава под мотото:

**„Направи добро. Помогни на някого да се усмихне.“**

Бел смятал още, че това трябва да бъде ден, в който всеки да се усмихва и да дарява усмивки на околните. Датата е в началото на октомври, защото началото на есента определено има нужда от повече усмивки.

**За единадесета поредна година Сдружение „УСМИВКА“ с подкрепата на Община Бургас организира Национален конкурс на тема „Най-усмихнатият клас на България 2024 - Бъди промяната, която искаш да видиш в света. “ - от 15.10.2024г. до 20.11.2024г.**

**Конкурсът се провежда в 9 категории .**

I-ва категория–„ Най-усмихнатите деца в детската градина“

II-ра категория – „Най-усмихнати първолаци“

III – та категория – „Най- усмихнат начален курс от 2-ри до 4-ти клас

IV – та категория – „Най- усмихната прогимназия“ 5-ти до 7-ми клас

V - та категория – „ Най- усмихнати гимназисти“ 8-ми до 11-ти клас

VI –та категория – „Най-усмихнати абитуриенти“

VII – ма категория – за масово участие „Най-усмихнато училище“

VII - ма категория - Наградени деца в Центрове за Специална Образователна Подкрепа

IX - та - категория Награда на журито

**Здравейте с Усмивка!**

Статистиката ни през годините сочи, че с участието на над 2300 училища и детски градини и над 80 000 детски усмивки над 300 публикации в медиите и весели репортажи в централните новини на bTV, СКАТ и Канал 0 “Най-усмихнат клас на България” е безспорно най-големия конкурс за усмивки в страната!

За 11 - та поредна година, кажете с нас - Сдружение “Усмивка” и Община Бургас - отново ДА на усмивката в училище и участвайте в най-големия конкурс за усмивки в страната!

**Конкурсът 2024г. се провежда под надслов –„Най-усмихнат клас на България 2024 – Бъди промяната, която искаш да видиш в света.“ със Сдружение „УСМИВКА“ - от 15.10.2024г. до 20.11.2024г.**

Покажете на всички , че българските деца са умни, че са истински творци и могат с помощта на усмивката да преодоляват трудностите или просто се забавлявайте!

Най-важно е участието, защото усмивката прави силата!

Бъдете най-усмихнатите и накарайте другите да се усмихнат! Народът ни е казал“ Светът е оцелял, защото се е смял“, защото -

*Животът е като огледало, ако му се усмихнеш, ще ти отвърне със същото.* — [Хорас Джексън Браун](https://bg.wikiquote.org/wiki/%D0%A5%D0%BE%D1%80%D0%B0%D1%81_%D0%94%D0%B6%D0%B5%D0%BA%D1%81%D1%8A%D0%BD_%D0%91%D1%80%D0%B0%D1%83%D0%BD" \o "Хорас Джексън Браун)

**Как да участвате?**

Всеки желаещ да се включи в конкурса трябва да изпрати фотография на класа до 20.11.2024г.

**Качете снимките си:**

**На страницата на Сдружение „УСМИВКА“ във Фейсбук**

**#найусмихнатклас 2024**

С прикрепена към тях информация :

* Кой  е Вашият клас и кой е Вашият класен ръководител?
* Кое е Вашето училище и къде се намира (град/село/област)?
* Телефон и имейл на преподавателя или училището, не забравяйте имейлите, те са много важни! написани четливо за връзка при изпращане на е-Грамоти и награди на спечелилите.
* Категорията в която участвате.
* Кратко описание за това,
* - как всички заедно се борите срещу насилието в училище
* как постигате Вашите творчески резултати
* защо Вашата учителка е най-добрата?

След приключване на конкурса ще бъдат излъчени победителите в конкурса „Най-усмихнатият клас на България 2024“

Всички участвали класове в конкурса получават по имейл

е-Грамота от Сдружение "Усмивка" и Община Бургас.

Всички учители, участвали в конкурса получават е-Сертификат от Сдружение "Усмивка" и Община Бургас.

Победителите заели **първо място** във всяка категория ще бъдат наградени на официална церемония в сградата на Областна Администрация в случай , че не е обявено бедствено положение в Бургас с регионално и национално медийно участие.

Наградите на победителите **от второ и трето място, и поощрителните награди** ще бъдат изпратени по пощата.

Благодарим Ви за усмивките!

Поздрави и усмивки от Бургас

Митка Георгиева Председател на УС  на Сдружение с нестопанска цел “Усмивка“

8000 Бургас

За контакти 0988 753 171

usmivka.net

sicusmivka.com

Сдружение с нестопанска цел “Усмивка”, ЕИК/БУЛСТАТ 147031562